༄༅། །བླ་མའི་བཀའ་དྲིན་དྲན་པའི་གསོལ་འདེབས་བྱིན་རླབས་
ཀྱི་འདོད་འཇོ་ཞེས་བྱ་བ་བཞུགས་སོ། །
༞【
DĄ)
@ari
༄༅༅། །ན་མོ་གུ་རུ་མཉྫུ་གྷོ་ཥཱ་ཡ། རྣམ་འདྲེན་གཙོ་བོ་ཐུབ་དབང་རྡོ་རྗེ་འཆང་། །
འཇམ་པའི་དབྱངས་དངོས་བློ་བཟང་གྲགས་པ་སོགས། །རྒྱལ་བ་སྲས་བཅས་ཀུན་ལ་
གསོལ་བ་འདེབས། །བདག་གི་སྨོན་པའི་གནས་འདི་འགྲུབ་གྱུར་ཅིག །རྒྱལ་བ་ཀུན་
གྱི་ནང་ནས་འགྲོ་བ་ལ། །ཐུགས་རྗེ་ཆེས་ལྷག་མགོན་པོ་སྤྱན་རས་གཟིགས། །རྗེ་བཙུན་
བློ་བཟང་བསྐལ་བཟང་རྒྱ་མཚོ་ལ། །སྙིང་གི་ཁོང་ནས་གུས་པས་གསོལ་བ་འདེབས། །
གཅིག་ཏུ་འགྲོ་ལ་བྱམས་པའི་མགོན་པོ་ཉིད། །བདག་ཅག་འགྲོ་བའི་མགོན་དུ་ལེགས་
བྱོན་པ། །བཀའ་དྲིན་གསུམ་ལྡན་བྱམས་མགོན་བླ་མ་ལ། །རྩེ་གཅིག་མོས་པའི་ཡིད་
ཀྱིས་གསོལ་བ་འདེབས། །སྲིད་མཚོར་འཁྱམས་པའི་ཉམ་ཐག་བདག་ཅག་ལ། །ཐར་
པའི་ལམ་བཟང་ཇི་བཞིན་སྟོན་མཛད་པ། །དྲིན་ཅན་བླ་མ་ཐུགས་རྗེའི་གཏེར་ཆེན་
ལ། །བཀའ་དྲིན་དྲན་པས་སྙིང་ནས་གསོལ་བ་འདེབས། །སྐུ་ཡི་རྣམ་པ་ཐ་དད་སྣང་
(༢ན)གྱུར་ཀྱང༌། །དོན་དུ་རྡོ་རྗེ་འཛིན་པའི་ངོ་བོ་ཉིད། །དྲིན་ཅན་བླ་མ་རྣམ་གསུམ་
དབྱེར་མེད་ལ། །སྙིང་གི་ཁོང་ནས་གུས་པས་གསོལ་བ་འདེབས། །རྒྱལ་བ་རྒྱ་མཚོའི་
འབྱུང་གནས་གཅིག་བསྡུས་སྐུ། །བྱམས་བརྩེས་འགྲོ་ལ་ཆོས་རབ་སྟོན་པའི་གསུང་། །
ཡེ་ཤེས་ལྔ་ལྡན་ངོ་བོ་རྒྱལ་བའི་ཐུགས། །དབྱེར་མེད་དྲིན་ཅན་བླ་མར་གསོལ་བ་
འདེབས། །བདེ་བ་ཅན་སོགས་རབ་འབྱམས་ཞིང་བཞུགས་པའི། །སངས་རྒྱས་ཀུན་གྱིས་
མ་ཐུལ་དམུ་རྒོད་བདག །རྒྱལ་བ་དགྱེས་པའི་ལམ་ལ་འཁྲིད་མཛད་པ། །རྗེ་བཙུན་
ཐུགས་རྗེ་ཅན་ལ་གསོལ་བ་འདེབས། །སྟོན་པ་མཉམ་མེད་ཤཱཀྱའི་རྒྱལ་པོ་ཡིས། །
ཞིང་འདིར་མཛད་པ་བཅུ་གཉིས་ཚུལ་བསྟན་ཅིང་། །འོད་ཀྱིས་ས་གསུམ་མ་ལུས་རབ་
བཀང་ནས། །གྲངས་མེད་གདུལ་བྱ་སྨིན་ཅིང་གྲོལ་མཛད་ཀྱང་། །ལས་ངན་དབང་
གིས་སྐལ་བཟང་དེ་མ་མཐོང༌། །ཤིན་ཏུ་དམུ་རྒོད་གདུལ་དཀའ་བདག་ཅག་ལ།
118

བླ་མའི་བཀའ་དྲིན་དྲན་པའི་གསོལ་འདེབས་བྱིན་རླབས་འདོད་འཇོ།
)9
/
ཐུབ་པའི་གསུང་རབ་(༢བ)མ་ནོར་སྟོན་མཛད་པ། །ཟླ་མེད་དྲིན་ཅན་བླ་མར་གསོལ་
བ་འདེབས། །རྒྱལ་བས་ལུང་བསྟན་མགོན་པོ་ཀླུ་སྒྲུབ་དང་། །ཐོགས་མེད་སྐུ་མཆེད་
གྲུབ་ཆེན་བརྒྱད་ཅུ་སོགས། །འཕགས་ཡུལ་མཁས་དང་གྲུབ་པའི་ཚོགས་རྣམས་ཀྱིས། །
བགྲང་ཡས་སྐལ་ལྡན་གདུལ་བྱ་བཏུལ་བའི་ཚེ། །སུས་ཀྱང་འདུལ་བའི་སྤྱོད་ཡུལ་མ་
གྱུར་པ། །སྐལ་དམན་བདག་ཅག་ས་འོག་གང་དུ་ལུས། །ཚུལ་དེ་བསམས་ཤིང་དྲིན་
ཅན་བླ་མ་ལ། །བཀའ་དྲིན་དྲན་པའི་ཡིད་ཀྱིས་གསོལ་བ་འདེབས། །གངས་རིའི་ར་
བས་བསྐོར་བའི་བྱང་ཕྱོགས་འདིར། །བོད་ཀྱི་ལྷ་ཅིག་ཐུགས་རྗེ་ཆེན་པོ་ཡི། །རྣམ་
སྤྲུལ་ཆོས་རྒྱལ་ལོ་པཎ་བགྲང་ཡས་ཀྱིས། །དཔག་མེད་གདུལ་བྱ་འཁོར་བ་ལས་སྒྲོལ་
ཚེ། །ལས་ངན་རླུང་གིས་ས་ཕྱོགས་གང་དུ་བདས། །སྐལ་བཟང་དེ་འདྲའང་བདག་
གིས་མ་མཐོང་ངོ༌། །བསམས་ཤིང་བསམས་ཤིང་དྲིན་ཅན་བླ་མ་ལ། །སྙིང་གི་ཁོང་
ནས་གུས་པས་གསོལ་བ་འདེབས། །ལྔ་བརྒྱའི་གཙུག་རྒྱན་ཇོ་བོ་ཨ་ཏི་ཤ །རྒྱལ་བའི་
འབྱུང་གནས་སྐུ་མཆེད་གསུམ་ལ་སོགས། །བཀའ་གདམས་བཤེས་གཉེན་ཆེན་པོ་དེ་
དག་གིས། །ཐེག་ཆེན་ཆོས་སྒྲས་གངས་ཅན་འགེངས་པའི་ཚེ། །བདག་ཅག་མི་ཁོམ་
སྐྱེ་གནས་གང་དུ་ལུས། །རྗེ་བཙུན་བླ་མ་མཆོག་གི་བཀའ་དྲིན་ལས། །ད་རེས་བཀའ་
གདམས་ཆོས་ཀྱི་བཀའ་(༣ན)དྲིན་ཐོབ། །བཀའ་དྲིན་འཁོར་མེད་བླ་མར་གསོལ་བ་
འདེབས། །ཐུབ་པའི་བསྟན་ལ་ཐུབ་དབང་གཉིས་པའི་རྗེ། །རྒྱལ་བའི་ཉི་མ་རྗེ་བཙུན་
ཙོང་ཁ་པའི། །འཕྲིན་ལས་རྣམ་པར་དཀར་བའི་གདུགས་གཅིག་གིས། །གངས་ཅན་
ས་འདི་མ་ལུས་བཀབ་མཛད་ཅིང་། །ཕྱོགས་བཅུའི་ཞིང་ནས་རྒྱལ་སྲས་མཐུ་ཆེན་
ཚོགས། །སྐུ་ཡི་བཀོད་པ་རྣམ་འཕྲུལ་བསམ་ཡས་ཀྱིས། །ཞིང་འདིར་བྱོན་ནས་ཐུབ་
བསྟན་གསལ་མཛད་ཅིང༌། །རང་རང་གདུལ་བྱ་བཏུལ་ནས་ཞིང་གཞན་གཤེགས། །
དམིགས་བུས་དོར་བའི་ལོང་བ་ཇི་བཞིན་དུ། །མགོན་དང་སྐྱབས་མེད་སྙིགས་མར་
ལུས་པ་དག །མ་ནོར་ལམ་ལ་འཁྲིད་མཛད་ཐུགས་རྗེ་ཅན། །བཀའ་དྲིན་འཁོར་མེད་
བླ་མར་གསོལ་བ་འདེབས། །སངས་རྒྱས་ཐམས་ཅད་གཅིག་ཏུ་འདུས་པའི་སྐུ། །མདོ་
6
119

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ཝཱ
སྔགས་དམ་ཆོས་མ་ལུས་འབྱུང་བའི་གཞི། །འཕགས་ཚོགས་དགེ་འདུན་ཀུན་གྱི་གཙོ་
བོ་སྟེ། །སྐྱབས་གསུམ་ཀུན་འདུས་དྲིན་ཅན་བླ་མ་ལ། །གདུང་བའི་དབྱངས་ཀྱིས་རྩེ་
གཅིག་གསོལ་འདེབས་ན། །ཐུགས་རྗེ་ཆེན་པོའི་ཆུ་འཛིན་འཁྲིགས་པ་ལས། །བྱིན་
རླབས་སྦྲང་རྩིའི་ཆར་རྒྱུན་ལེགས་ཕབ་ནས། །བདག་བློའི་འཛིན་མ་མྱུར་དུ་ཚིམ་པར་
མཛོད། །ཞི་ཁྲོ་རབ་འབྱམས་དཀྱིལ་འཁོར་ཀུན་གྱི་གཙོ། །མཁའ་འགྲོ་(༣བ)ཆོས་སྐྱོང་
ཡོངས་ཀྱི་མངའ་བདག་སྟེ། །སྐྱབས་གནས་ཀུན་འདུས་དྲིན་ཅན་བླ་མ་ལ། །གདུང་
བའི་དབྱངས་ཀྱི་ང་རོས་གསོལ་བ་འདེབས། །རྩེ་གཅིག་གསོལ་བ་བཏབ་པའི་མོད་
ཉིད་ལ། །སྡུག་པའི་བུ་ལ་བརྩེ་བའི་མ་ཡིས་བཞིན། །མྱུར་བ་མྱུར་བར་བྱིན་གྱིས་
རློབ་མཛོད་ལ། །མྱུར་དུ་ལམ་སྣ་ཟིན་པར་བྱིན་གྱིས་རློབས། །མདོ་རྒྱུད་དགོངས་
འགྲེལ་མན་ངག་བཅས་པ་ནས། །བླ་མ་སངས་རྒྱས་ཀུན་གྱི་ངོ་བོ་རུ། །གསུངས་ཕྱིར་
བཀའ་དྲིན་འཁོར་མེད་བླ་མ་ལ། །མ་དད་ལོག་ལྟ་ཅུང་ཟད་མི་སྐྱེ་ཞིང་། །ཅི་མཛད་
ཡོན་ཏན་ཉིད་དུ་མཐོང་བ་དང༌། །སྐུ་ཡི་རྣམ་པ་ཡིད་ལ་དྲན་ཙམ་གྱིས། །བཅོས་
མ་མིན་པའི་མོས་གུས་རྟག་སྐྱེ་ཞིང༌། །ཅི་གསུང་བཀའ་བཞིན་བསྒྲུབ་པར་བྱིན་གྱིས་
རློབས། །སངས་རྒྱས་བསྟན་དང་ཕྲད་པའི་མི་ཡི་ལུས། །ཡིད་བཞིན་ནོར་བུ་ལྟ་བུར་
རྙེད་དཀའ་ཡང༌། །མི་ཚེ་ཕལ་ཆེར་དོན་མེད་བྱ་བས་འདས། །ཚེ་མཇུག་དོན་ལྡན་
ནུས་པར་བྱིན་གྱིས་རློབས། །མཐོ་དམའ་བར་མའི་འགྲོ་བ་མ་ལུས་པ། །ངེས་མེད་བློ་
བུར་འཆི་བའི་ཚུལ་མཐོང་ཡང་། །ཇི་སྙམ་མི་སེམས་ཚེ་འདིར་མངོན་ཞེན་པ། །རྟག་
འཛིན་གདོན་འདི་ཐོན་པར་བྱིན་གྱིས་རློབས། །དཀར་ནག་ལས་འབྲས་རྣམ་དབྱེ་མང་
ཐོས་ཀྱང་། །ཡིད་ཆེས་མེད་པས་བླང་དོར་གོ་ལོག་སྤྱོད། །ངོ་ཚ་ཁྲེལ་མེད་བདག་ལ་
ཐུགས་རྗེས་གཟིགས། (༤ན)དྲན་ཤེས་བག་ཡོད་སྐྱེ་བར་བྱིན་གྱིས་རློབས། །སྲིད་ན་
ཡིད་བརྟན་རུང་བ་མེད་པའི་ཚུལ། །ཐོས་ཀྱང་ཚེ་འདིའི་ཕུན་ཚོགས་ཉིད་ལ་སེམས། །
འཁོར་བའི་གཏིང་རྡོ་བདག་ལ་ཐུགས་རྗེས་གཟིགས། །ངེས་འབྱུང་རྣམ་དག་སྐྱེ་བར་
བྱིན་གྱིས་རློབས། །བླ་མའི་སྤྱན་སྔར་སེམས་བསྐྱེད་བླངས་ལགས་ཀྱང་། །རང་དོན་
120

བླ་མའི་བཀའ་དྲིན་དྲན་པའི་གསོལ་འདེབས་བྱིན་རླབས་འདོད་འཇོ།
འབའ་ཞིག་སྒྲུབ་པ་ལྷུར་ལེན་པ། །ཁྲེལ་མེད་བདག་ལ་བླ་མ་ཐུགས་རྗེས་གཟིགས། །
བྱམས་དང་སྙིང་རྗེ་འབྱོངས་པར་བྱིན་གྱིས་རློབས། །གསེར་འགྱུར་རྩི་ཡིས་ལྕགས་ལ་
ཇི་བཞིན་དུ། །གང་ཞིག་སྐྱེས་ན་རང་སེམས་སངས་རྒྱས་ཀྱི། །ས་བོན་གྲུང་པོར་སྒྱུར་
བྱེད་བྱང་ཆུབ་སེམས། །མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །རྒྱལ་བའི་སྐུ་དང་
ཞིང་དང་གདུལ་བྱ་རྣམས། །སྒྲུབ་བྱེད་རྒྱལ་སྲས་སྤྱོད་པ་ཕྱིན་དྲུག་ཅེས། །དུས་གསུམ་
རྒྱལ་བ་ཀུན་གྱི་གཞུང་ལམ་དེ། །བདག་གི་རྒྱུད་ལ་སྐྱེ་བར་བྱིན་གྱིས་རློབས། །ཐོག་
མེད་དུས་ནས་སེམས་ཀྱི་དབང་གྱུར་པས། །ཅི་བྱས་ཉོན་མོངས་གཞན་དབང་ཉིད་
དུ་སོང་། །དྲན་དང་ཤེས་བཞིན་ལྕགས་ཀྱུ་རྣོན་པོ་ཡིས། །རང་སེམས་གླང་པོ་ཐུལ་
བར་བྱིན་གྱིས་རློབས། །དྲན་ཤེས་སྟོབས་ལྡན་སྐྱེས་བུའི་རྩོལ་བ་ཡིས། །རང་སེམས་
གླང་པོ་རང་གི་དབང་གྱུར་ཏེ། །དགེ་བའི་དམིགས་པ་གང་ལའང་ཐོགས་མེད་དུ། །
(༤བ)འཇུག་པའི་ཏིང་འཛིན་ཐོབ་པར་བྱིན་གྱིས་རློབས། །ཐོག་མེད་དུས་ནས་སྲིད་
པའི་མཚོར་འཁྱམས་ཏེ། །བར་མཚམས་མེད་པར་སྡུག་བསྔལ་མྱོང་བའི་རྒྱུ། །ཉེས་
བརྒྱའི་འབྱུང་གནས་བདག་ཏུ་འཛིན་པ་འདིའི། །འཁྲུལ་བའི་རྩ་བ་ཆོད་པར་བྱིན་
གྱིས་རློབས། །རྨི་ལམ་ཡུལ་གྱི་བདེ་སྡུག་ཇི་བཞིན་དུ། །རང་བློ་མ་རིག་འཁྲུལ་བའི་
སྣང་བ་ལས། །གཞན་དུ་ངོ་བོས་གྲུབ་པ་ཅང་མེད་པས། །བདེན་མེད་གནས་ལུགས་
རྟོགས་པར་བྱིན་གྱིས་རློབས། །ཆོས་རྣམས་རང་རང་ངོ་བོས་སྟོངས་པ་དང་། །རྟེན་
ཅིང་འབྲེལ་འབྱུང་ནམ་ཡང་མི་བསླུ་བའི། །བདེན་གཉིས་ཟུང་འཇུག་དབུ་མའི་ལམ་
བཟང་པོ། །ཇི་བཞིན་མངོན་དུ་འགྱུར་བར་བྱིན་གྱིས་རློབས། །སངས་རྒྱས་ལས་ཀྱང་
དཀོན་པའི་གདམས་པ་མཆོག །བླ་མེད་རྡོ་རྗེ་ཐེག་པའི་བསྟན་པ་དང་། །མཇལ་བའི་
སྐལ་བཟང་འདི་འདྲ་བླ་མའི་དྲིན། །སྐུ་གཞིའི་ས་བོན་རྒྱས་པར་བྱིན་གྱིས་རློབས། །
རྡོ་རྗེ་འཆང་གིས་བཅས་པའི་མཚམས་བསྲུངས་ན། །སྐྱེ་བ་བཅུ་དྲུག་ཚུན་ལ་འཚང་
རྒྱ་ཞེས། །རྒྱ་གར་གྲུབ་ཆེན་ཐམས་ཅད་མཐུན་པར་གསུང༌། །དམ་ཚིག་སྡོམ་པ་དག་
པར་བྱིན་གྱིས་རློབས། །གསང་ཆེན་རྒྱུད་སྡེ་རྒྱ་མཚོའི་སྙིང་པོའི་བཅུད། །སྨྲ་བསམ་
121

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼མ
1 " པེ
བརྗོད་མེད་སྒྲིབ་བྲལ་བདེ་བ་ཆེ། །བླ་མ་ལྷ་ཡི་ཐུགས་རྗེའི་ནུས་མཐུ་ཡིས། །ཚེ་འདིར་
(༥ན)མངོན་དུ་འགྱུར་བར་བྱིན་གྱིས་རློབས། །ཚེ་འདིར་བཙན་ས་ཟིན་པར་མ་གྱུར་
ན། །ཕྱི་མ་དགའ་ལྡན་ཡིད་དགའ་ཆོས་འཛིན་དུ། །རྒྱལ་ཚབ་བྱམས་པ་མགོན་པོའི་
ཞབས་དྲུང་དུ། །།སྐྱེས་ནས་ཐེག་ཆེན་ཆོས་ལ་སྤྱོད་པར་ཤོག །མདོར་ན་འདི་ཕྱི་བར་དོ་
ཐམས་ཅད་དུ། །རྗེ་བཙུན་བླ་མ་ཁྱེད་རྣམས་མ་གཏོགས་པ། །རེ་སའི་སྐྱབས་གནས་
གཞན་དུ་མི་འཚོལ་བས། །ཐུགས་རྗེས་བཟུང་ལ་བྱིན་གྱིས་བརླབ་ཏུ་གསོལ། །ནམ་
ཞིག་བྱམས་མགོན་འཛམ་གླིང་འདིར་བྱོན་ནས། །འཁོར་ཚོགས་གྲངས་མེད་འབུམ་
ཕྲག་དུ་མ་ལ། །གསུང་དབྱངས་མཐོན་པོས་ཆོས་འཁོར་བསྐོར་བའི་ཚེ། །འཁོར་གྱི་
ཐོག་མ་ཉིད་དུ་སྐྱེ་བར་ཤོག །གསེར་གྱི་མཆོད་སྡོང་ཡལ་ག་བརྐྱངས་འདྲ་བའི། །
བཀྲ་ཤིས་རི་མོས་མཚན་པའི་ཕྱག་གཡས་དེ། །བདག་གི་མགོ་བོའི་སྟེང་དུ་ལེགས་
བཞག་ནས། །བྱང་ཆུབ་ལུང་བསྟན་དབུགས་དབྱུང་ཐོབ་པར་ཤོག །ཅེས་བླ་མའི་
བཀའ་དྲིན་དྲན་པའི་གསོལ་འདེབས་བྱིན་རླབས་ཀྱི་འདོད་འཇོ་ཞེས་བྱ་བ་འདི་ནི།
རྗེ་འཇམ་དཔལ་སྙིང་པོའི་བསྟན་པ་ལ་མི་ཕྱེད་པའི་དད་པ་རྙེད་ནས་དབེན་པའི་
གནས་སུ་སྒྲུབ་པ་ལ་རྩེ་གཅིག་ཏུ་བཞུགས་པ་པད་ཚལ་དགེ་སློང་སྐལ་བཟང་འཕྲིན་
ལས་རྣམ་རྒྱལ་གྱིས་རྩ་བའི་བླ་མ་གསུམ་ལ་བཀའ་དྲིན་དྲན་པའི་སྒོ་ནས་(༥བ)གསོལ་
2: pÅ
ཞེས་བསྐུལ་བ་ལ་བརྟེན་ནས།
HO
རྒྱལ་ཁམས་པ་ཡེ་ཤེས་རྒྱལ་མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བའོ། ། །
འདིས་ཀྱང་འགྲོ་ཀུན་བླ་མ་དམ་པས་རྗེས་སུ་འཛིན་པར་གྱུར་ཅིག། །།
9| )
་
,,༩༣